STAR รายได้ขาย-บริการลดฉุดงบฯปี 61 พลิกขาดทุน 110.36 ลบ.
STAR รายได้ขาย-บริการลดฉุดงบฯปี 61 พลิกขาดทุน 110.36 ลบ. จากปีก่อนกำไร 333.63 ลบ.
1 มี.ค. 2562

บริษัท สตาร์ ยูนิเวอร์แซล เน็ตเวิร์ค จำกัด (มหาชน) หรือ STAR รายงานผลการดำเนินงานประจำปี 2561 (รวมบริษัทย่อย) สิ้นสุดวันที่ 31 ธ.ค. 2561 ดังนี้

โดยผลการดำเนินงานประจำปี 2561 พลิกขาดทุน เนื่องจากบริษัทมีรายได้จากการขายและบริการ ลดลงจำนวน 50.35 ล้านบาท หรือลดลงร้อยละ 43.21 เมื่อเทียบกับปีก่อน และมีค่าใช้จ่ายในการบริหาร เพิ่มขึ้นจำนวน 134.84 ล้านบาท หรือเพิ่มขึ้นร้อยละ 196.34 เมื่อเปรียบเทียบกับปีก่อน รายการเพิ่มขึ้นที่มีสาระสำคัญได้แก่ การตั้งค่าเผื่อหนี้สงสัยจะสูญของลูกหนี้ของบริษัทย่อยในออสเตรเลีย จำนวน 75.34 ล้านบาท
รวมทั้งมีต้นทุนทางการเงิน เพิ่มขึ้นจำนวน 4.84 ล้านบาท หรือเพิ่มขึ้นร้อยละ 87.55 เมื่อเปรียบเทียบปีก่อน เนื่องจากในปี 2561 มีธุรกรรมทางการเงินเพิ่มมากขึ้น